Каймыгу

Каймыгу () — буыннар өслегенең бер-берсенә карата урыннан күчүе, буын таю. Буыннар тулысынча бер-берсенә тиеп тормаса, тулы каймыгу дип, ә берникадәр тиеп торган очракларда, өлешчә каймыгу дип атала. Симптомнары — очлык гадәттән тыш борылып тора, имгәнгән буынның формасы да үзгәрә. Аз гына хәрәкәтләнү, кагылу да бик көчле авыртуга китерә.

Дөрес диагноз кую өчен, рентген белән тикшерү кирәк. Диагноз куелгач, дәвалауны табиблар гына алып бара. Хәтердә тотыгыз: каймыккан буын травмадан соң беренче сәгать эчендә чагыштырмача авыртусыз урынына куела! Тайган буынны 3-4 көннән соң төзәтү шактый кыен һәм соңару төрле катлаулануларга китерергә мөмкин. 3 атна вакыт узган булса, авыруны опе­ рация ясап кына интегүләрдән коткарып була. Буынны урынына куйганнан соң, кабат рентген белән тикшерү уздыралар һәм 7-10 көнгә кадәр фиксация­ ләүче бәйләвеч куялар. Сәламәтләнү вакыты буын каймыгуның авырлыгына бәйләнгән. Гадәттә, 3-4 атнадан дәва күнегүләрен башларга ярый.

 Искәрмәләр 

Төркем:Медицина
Төркем:Әлифба буенча авырулар
Төркем:Травматология